《酬刘书记一二知己见寄》
唐代·李山甫

见说金台客，相逢只论诗。坐来残暑退，吟许野僧知。

自喜幽栖僻，唯惭道义亏。身闲偏好古，句冷不求奇。

晦迹全无累，安贫自得宜。同人终念我，莲社有归期。

作者简介：李山甫，唐朝。咸通中累举不第，依魏博幕府为从事。尝逮事乐彦祯、罗弘信父子，文笔雄健，名著一方。诗一卷。